V nadväznosti na rokovania medzi Radou a Európskym parlamentom bol schválený celkový rozpočet EÚ na rok 2011, ktorý obsahoval príspevok pre európske školy vo výške 164 mil. EUR. Tento príspevok do rozpočtu európskych škôl bol síce nižší ako príspevok schválený Najvyššou radou, prevyšoval však príspevok za rok 2010, ktorý predstavoval sumu 154 mil. EUR.

Najvyššia rada európskych škôl (ďalej len „Najvyššia rada“) schválila v apríli 2010 rozpočet európskych škôl na rok 2011, pričom príspevok EÚ bol v porovnaní s predchádzajúcim rokom vyšší o 11 %, a to najmä kvôli zvýšeniu počtu žiakov o 2,6 %. Najvyššia rada tento rozpočet prijala pod podmienkou, že európske školy prijmú opatrenia na lepšiu kontrolu vývoja rozpočtu v budúcich rokoch.

Európska škola Luxemburg I sa nachádza v Luxemburgu (vo štvrti Kirchberg) a v súčasnej dobe sa v jej priestoroch nachádza aj európska škola Luxemburg II, ktorá bude premiestnená do stáleho objektu vo štvrti Bertrange/Mamer na začiatku školského roka 2012/2013.

Počet žiakov v európskej škole vo Frankfurte sa v porovnaní s predchádzajúcim rokom zvýšil o takmer 5 % a táto škola tak zaznamenala jednu z najvyšších mier nárastu počtu žiakov, ku ktorému došlo v dôsledku zvyšujúceho sa počtu zamestnancov Európskej centrálnej banky. V septembri 2011 bolo v tejto európskej škole zapísaných 1 136 žiakov, z toho 780 žiakov v kategórii 1. Táto škola je preťažená, pokiaľ ide o počet žiakov, a nemeckým úradom bola zaslaná žiadosť týkajúca sa dodatočnej infraštruktúry. Úrady však doteraz neobjasnili, či by náklady znášala Spolková krajina Hesensko alebo ministerstvo zahraničných vecí. Na rok 2012 škola okrem iného pripravuje oslavy desiateho výročia založenia školy.

Európska škola a nová „free school“ budú spoločne využívať objekt v Culhame do júna 2017. Uvedené školy budú fungovať rozdielnym spôsobom, pokiaľ ide o pedagogické, správne a finančné aspekty, budú však spoločne využívať infraštruktúru a prevádzkové výdavky súvisiace s objektom. Tento projekt, ktorý umožní ďalšie fungovanie školy v objekte v Culhame po roku 2017, získal podporu Komisie.

Britské úrady okrem iného predložili nový návrh na otvorenie národnej školy („free school“) v tomto objekte, ktorý nahradí pôvodne plánovaný návrh na vytvorenie „akadémie“. Otvorenie tzv. „free school“ je naplánované na september 2012, pričom triedy na rôznych stupňoch budú otvárané postupne a v závislosti od uzatvárania tried v európskej škole.

Na základe rozhodnutia Najvyššej rady z apríla 2007 európska škola v Culhame ukončí svoju činnosť postupne do roku 2017, pretože spoločný podnik JET (Joint European Torus – Spoločný európsky torus) sa presťahuje do Cadarache (Francúzsko). Na začiatku školského roka 2011 teda nebola otvorená žiadna nová trieda v materskej škole.

V európskej škole Brusel IV sa počet žiakov opäť výrazne zvýšil (31 %), konkrétne z 809 na 1 059 žiakov. Vzhľadom na nedostatočné priestory v provizórnom objekte v Berkendaeli boli nainštalované prefabrikované budovy pre sedem dodatočných tried.

V európskej škole Brusel I sa v období od školského roka 2010/2011 do školského roka 2011/2012 zvýšil počet žiakov približne o 60 (z 3 074 na 3 131 žiakov). Vzhľadom na veľkosť školského areálu a 14 samostatných budov zostáva prioritou európskej školy ďalšie zlepšovanie bezpečnosti (systém identifikačných preukazov, sledovanie videokamerou).

V európskych školách v Bruseli sa situácia týkajúca sa nadmerného počtu žiakov naďalej zhoršuje. Zvýšil sa počet žiadostí o zápis do európskej školy, a tým stúpol počet žiakov v štyroch európskych školách v Bruseli z 9 847 žiakov v roku 2010/2011 na 10 285 na začiatku školského roku 2011/2012.

Počet žiakov navštevujúcich školu v Bergene sa mierne znížil zo 608 žiakov v roku 2010/2011 na 581 žiakov v roku 2011/2012, z čoho 109 žiakov (18 %) patrí do kategórie 1 a 472 žiakov (81 %) do kategórie 3.

Luxemburské orgány vyvinuli veľké úsilie na uľahčenie školskej dopravy, ktorá je čiastočne organizovaná luxemburskými orgánmi a školou a čiastočne Združením pre školskú dopravu žiakov európskej školy Luxemburg I (ATSEE). Navyše bol v spolupráci s luxemburskými orgánmi vypracovaný plán mobility pre školu Luxemburg II v Bertrange/Mamer. Prebiehajú prípravy na otvorenie školy Luxemburg II v stálom objekte v Mameri, ku ktorému má dôjsť v roku 2012.

2.8.Mol

Počet žiakov v európskej škole v Mole je dosť stabilný so 767 žiakmi na začiatku školského roka 2011/2012, pričom 614 žiakov (80 %) patrí do kategórie 3 a 138 žiakov (18 %) do kategórie 1. Najpočetnejšími jazykovými sekciami sú holandská a anglická sekcia. Naopak nemeckú sekciu navštevuje dohromady len 72 žiakov zo všetkých stupňov.

2.9.Mníchov

Počet žiakov európskej školy v Mníchove sa už niekoľko rokov výrazne zvyšuje, k čomu dochádza v dôsledku zvyšovania počtu zamestnancov Európskeho patentového úradu, ktorých deti predstavujú väčšinu žiakov tejto školy. Pokiaľ nedôjde k rozšíreniu priestorov tejto školy, ktoré je plánované na rok 2016, bude sa aj naďalej uplatňovať politika obmedzovania počtu zápisov.

2.10.Varese

Počtom 1 366 žiakov, ktorí túto školu navštevovali na začiatku školského roka 2011/2012, zostáva počet žiakov v tejto škole stabilný. O niečo viac než polovica žiakov patrí do kategórie 1. Z dôvodov hospodárskej situácie sa počet žiakov kategórie 2 od roku 2008 (235) do roku 2011 (177) znižoval.

Napriek tomu, že stály zástupca Talianska pri Európskej únii v priebehu stretnutia s podpredsedom Komisie Šefčovičom potvrdil, že talianske úrady vyplatia tejto škole sumu vo výške 400 000 EUR, ktorú prisľúbili a ktorá mala byť určená na financovanie dodatočnej infraštruktúry, platba doteraz nebola vykonaná.

V roku 2011 škola vo Varese oslávila 50. výročie svojho otvorenia.

3.Rozpočtový vývoj a výzvy

Počet žiakov zapísaných v systéme európskych škôl sa zvýšil o 2,6 % v rokoch 2010 a 2011 z 22 778 na 23 367 žiakov. Do kategórie 1 patrí 17 396 žiakov, ktorí predstavujú približne 75 % celkového počtu žiakov. Počet žiakov kategórie 2, ktorá predstavuje o niečo viac ako 5 % žiakov, ovplyvnila hospodárska kríza (s európskymi školami bolo uzavretých menej dohôd). Do kategórie 3 patrí celkom 4 774 žiakov, teda o niečo viac než 20 %.

Ročné náklady na žiaka za európske školy ako celok predstavujú v roku 2011

11 918 EUR. Príspevky členských štátov sa vzhľadom na hospodárske podmienky znížili, niektoré členské štáty vyslali menej učiteľov. Na začiatku školského roka 2011 členské štáty nezabezpečili obsadenie 88 pracovných miest pre vyslaných učiteľov, čo je o 24 pracovných miest viac než v predchádzajúcom roku. Podiel dotácie z európskeho rozpočtu určený európskym školám sa teda zvýšil.

Rozpočtové príspevky (okrem prevedených prebytkov a využitia rezervných fondov):

za rok 2011 (spolu: 275 318 397 EUR):

za rok 2010 (spolu: 265 383 975 EUR):

Návrh rozpočtu na rok 2011 vo výške 171 mil. EUR, ktorý podporuje Komisia, prijala Najvyššia rada v apríli 2010. Schválenie tejto sumy zo strany Najvyššej rady však bolo podmienené zavedením úsporných opatrení, ako sú úprava platových tabuliek zamestnancov vyslaných do európskych škôl, reorganizácia vyučovania, objasnenie využitia finančných prostriedkov pre žiakov s osobitnými vzdelávacími potrebami (SEN – special educational needs). Komisia začlenila túto sumu vo výške 171 mil. EUR do návrhu rozpočtu predloženého rozpočtovému orgánu (Rade a Európskemu parlamentu).

V decembri 2010 rozpočtový orgán stanovil výšku príspevku z európskeho rozpočtu na rok 2011 na 164 mil. EUR. Komisia upozornila generálny sekretariát európskych škôl a požiadala európske školy, aby prijali urgentné úsporné opatrenia a dodržali tak rozpočtový rámec. V priebehu rokovaní správnej rady, ktoré sa uskutočnili na začiatku roku 2011, Komisia takisto požiadala európske školy, aby uviedli konkrétne príklady úspor, ktoré môžu dosiahnuť. V apríli 2011 Najvyššia rada prijala významné racionalizačné opatrenia týkajúce sa najmä štúdia a vyučovania, ako aj internej organizácie – napríklad zníženie počtu hodín voľna pre koordinátorov v oblasti profesijného poradenstva, úprava metód výpočtu týkajúcich sa času stráveného koordináciou pomoci pri vyučovaní, koordináciou žiakov s osobitnými potrebami a žiakov bez jazykových sekcií (SWALS). Platová tabuľka učiteľov a osôb poverených vedením vyučovania v európskych školách bola rovnako upravená tak, aby bola v súlade s platovou tabuľkou uvedenou v služobnom poriadku európskych úradníkov, ktorá sa uplatňuje od reformy v roku 2004.

4.Politický vývoj a výzvy